**הרצאת נדב תמיר – מבט אחר על אמריקה - 4/6/2019**

יחסי ארה"ב – ישראל:

היחסים מאוד מבוססים, אך קיימות היום מגמות מדאיגות.

הביסוס ליחסים בין ישראל לארה"ב נובע מערכים, אינטרסים ופוליטיקה.

מבחינת ערכים - אין עוד מדינה בעולם שמחוברת כל כך לישראל מבחינת האתוס שלה. ארה"ב היא מדינת מהגרים, אשר ראו בתנ"ך מקור השראה, והפרוטסטנטיות האמריקאית האמינה שהיא בונה את ירושלים החדשה, והחזון של נביאי ישראל הוא גם החזון שלהם. גם האבות המייסדים שכתבו את החוקה האמריקאית נשענו על האתוס הזה. שתי החברות הן חברות מהגרים של מי שהגיעו על מנת לבסס חברה חדשה וצודקת.

החיבור הוא מאוד חזק וערכי גם במובן הדתי – שכן כאמור הפרוטסטנטים יותר מתבססים מהקתולים על הברית הישנה. הזן החדש של הפרוטסטנטים, האוונגליסטים, שמונים יותר מ-70 מיליון אמריקאים, מאמינים שחזרתו של ישו תלויה בהצלחתה של מדינת ישראל.

מבחינת האינטרסים – המזרח התיכון מאוד חשוב לארה"ב, והם רואים בישראל כמעין נושאת מטוסים שנמצאת בשטח. להבדיל מקוריאה ואירופה שם נדרש להחזיק חיילים בכמות גדולה, הם לא נדרשים לכך בישראל, והיא נחשבת לבעלת ברית שהיא חלק מהעולם החופשי.

מבחינה פוליטית – היחסים מתעלים מעל העניין הפוליטי. לכל הנשיאים והמפלגות בארה"ב ברור שצריך לדעת לעבוד עם ישראל, לא משנה באיזה שלטון היא אוחזת.

היהודים בארה"ב הם רק 2%, אך השפעתם הפוליטית גדולה. יותר מ-50% מהתורמים למפלגה הדמוקרטית הם יהודים, ורבים מהם תורמים גם למפלגה הרפובליקנית. מעבר לכך יש להם השפעה רבה בתקשורת, באקדמיה ועוד.

עם זאת כאמור יש גם מגמות מדאיגות ביחסי ישראל – ארה"ב.

מבחינה דמוגרפית – יש יותר סיכוי שילד שיוולד בארה"ב יהיה ליברל מאשר שמרן, כי רוב האוכלוסיות שגדלות בקצב מהיר יותר הן האוכלוסיות הליברליות – אוכלוסיות המהגרים. למעשה זה התבטא גם בכך שהילרי קלינטון קיבלה יותר קולות וגם ב-mid term elections שהיו עכשיו.

בישראל הסיפור הוא הפוך – רוב הסיכויים שתינוק שנולד בישראל יגדל להיות שמרן, בשל הגידול באוכלוסיה החרדית והדתית. לכן מתחיל להיווצר פער ערכי שהוא משמעותי, ולא נוגע רק לעניין המפלגתי. החיבור המאוד בסיסי בין החוקה האמריקנית למגילת העצמאות שלנו, שמאותגרת עכשיו, עלול להיפרם.

מבחינת אינטרסים – המזרח התיכון הפך להיות מאוד חשוב מסוף המלחמה הקרה, אך הוא הולך ויורד בחשיבות שלו לפוליטיקה האמריקאית בשל מספר סיבות. אחת מהן היא עצמאות אנרגטית – בעבר אמריקה נשענה מאוד על מקורות אנרגיה מהמפרץ הפרסי, אך היום ארה"ב נעה לכיוון עצמאות אנרגטית ופחות תלויה במזרח התיכון. בנוסף לכך יש תחושה בארה"ב שכל ההתערבויות שלהם במזרח התיכון היו כשלונות, והנסיון לשנות את הסיטואציה בכוח, גם בעיראק, בלוב וכו', נחשב לכישלון. מגמות נקודתיות להתערבות כרגע נובעות מכך שבולטון ופומפאו הם בעד ההתערבות במזרח התיכון, אך זה נקודתי, וככלל עמדת הממשל האמריקני היא שונה, ושעדיף להשקיע באסיה. כך למשל בסוריה מי שקובע היום את נושא הגבולות הם טורקיה, איראן ורוסיה, בעוד שארה"ב כמעט ולא מתעניינת במה שקורה. מגמת השינוי באה לידי ביטוי למשל בטענות לפיהן ישראל צריכה לעשות שינויים אם היא רוצה לקבל סיוע אמריקני.

צריך להבין היום כאשר עוסקים בהסברה, שהמקום שבו אפשר לחולל שינוי היא כאשר עוסקים בדיאלוג, בחיבור ללב ולערכים ולא בהסברה על פי הספר. צריך לזכור זאת כשישראל מנסה להתחבר אל הגורמים הליברלים. צריך לבחור בטקטיקת help.

Hope – תקווה. הליברלים מאוד מאמינים בתקווה וכאשר הם שומעים סיפורים חסרי תקווה הם מאבדים עניין.

Emapathy – אמפתיה, לעורר אמפתיה לא דרך ההיסטוריה, אלא להראות אכפתיות גם לצד השני.

Listen – הקשבה ויצירת דיאלוג. הליברלים לא רוצים לשמוע דפי מסרים, אלא מאמינים בדיאלוג. לכן הרצאות הסברה פחות מצליחות משיחות.

Pro active - היכולת להגיע עם תכנית כלשהי מאוד חשובה על מנת להתחבר לליברלים מהמקום הקונסטרוקטיבי ולא רק מקלישאות.

Self criticism – ביקורת עצמית, היכולת להראות שאנחנו גם מבקרים את עצמנו ומוכנים לעשות שינויים.

BDS – ישראל משרתת את תומכי ה-BDS בכך שהיא מתייחסת לכך יותר מדי. זה לא איום אסטרטגי, לכל היותר טקטי והתייחסות היתר שלנו משרתת את ה-BDS.